
Parlamentul  României

Camera  Deputaţilor
Comisia pentru Sănătate şi Familie

                 Bucureşti,27.09.2001

                                                                                           Nr. 779/XVIII/8
 
BIROULUI PERMANENT 

AL

CAMEREI DEPUTAŢILOR,


Vă înaintăm , alăturat, raportul asupra proiectului de Lege privind aprobarea Ordonanţei Guvernului nr.68/2001 pentru modificarea Legii nr.146/1999 privind organizarea, funcţionarea şi finanţarea spitalelor trimis comisiei pentru examinare în fond, cu adresa nr.458 din 4 septembrie 2001.


La întocmirea raportului, comisia a avut în vedere avizele Comisiei juridice, de disciplină şi imunităţi şi Comisiei pentru buget, finanţe şi bănci  şi avizul Consiliului Legislativ.

La examinarea proiectului de lege s-a avut în vedere şi punctul de vedere al  Guvernului.

În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                  SECRETAR,

DEP.ACAD.PROF.DR.MIRCEA IFRIM           DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                                      Bucureşti, 27.09.2001

                                                                                                                                                              Nr. 779/XVIII/8


R A P O R T

asupra proiectului de lege privind aprobarea Ordonanţei Guvernului nr.68/2001 pentru

modificarea Legii nr.146/1999 privind organizarea, funcţionarea şi finanţarea spitalelor


În urma examinării proiectului de lege privind aprobarea Ordonanţei Guvernului nr.68/2001 pentru modificarea Legii nr.146/1999 privind organizarea, funcţionarea şi finanţarea spitalelor în şedinţa din 5.09.2001, comisia a hotărât ca acesta să fie supus spre dezbatere şi adoptare cu următoarele amendamente:

Nr.

crt.
Articolul

( textul iniţial)
Amendamentul propus

(autorul)

Text adoptat de comisie
Motivare

1.
Articol unic

“ Se aprobă Ordonanţa Guvernului nr.68 din 30 august 2001 pentru modificarea Legii nr.146/1999 privind organizarea , funcţionarea şi finanţarea spitalelor, adoptată în temeiul art.1 pct.III poz.4 din Legea nr.324/2001 privind abilitatea Guvernului de a emite ordonanţe şi publicată în Monitorul Oficial, Partea I, nr.    din    august 2001. 

Articolul unic  devine art.I din legea de aprobare şi va avea următorul cuprins:

“ Se aprobă Ordonanţa Guvernului nr.68 din 30 august 2001 pentru modificarea Legii nr.146/1999 privind organizarea , funcţionarea şi finanţarea spitalelor, adoptată în temeiul art.1 pct.III poz.4 din Legea nr.324/2001 privind abilitatea Guvernului de a emite ordonanţe şi publicată în Monitorul Oficial al României, Partea I, nr.341 din 27 iunie 2001, cu următoarele modificări:


Pentru respectarea normelor de tehnică legislativă.

2.
Art.I, pct.4, art.13 alin.(3)
“(3) Proiectul bugetului de venituri şi cheltuieli se negociază de către conducerea spitalului cu conducerea direcţiei de sănătate publică sau a ministerului, funcţie de subordonare şi conducerea casei de asigurări de sănătate cu care se încheie contractul de furnizare de servicii medicale şi se definitivează şi aprobă după semnarea contractului de furnizare de servicii medicale.”
Se propune să se introducă un text ca pct.1, în legea de aprobare, cu următorul cuprins:

“1. La articolul I punctul 4, alineatul (3) al articolului 13 va avea următorul cuprins:

(3) Proiectul bugetului de venituri şi cheltuieli  se negociază , în funcţie de gradul de competenţă al asistenţei medicale, având un nivel superior şi prioritate unităţile sanitare în care se desfăşoară activităţi de învăţământ superior medico-farmaceutic, de către conducerea spitalului cu conducerea direcţiei de sănătate publică sau a ministerului, funcţie de subordonare şi conducerea casei de asigurări de sănătate cu care se încheie contractul de furnizare de servicii medicale şi se definitivează şi aprobă după semnarea contractului de furnizare de servicii medicale.”

Autori: dl.dep.prof.dr.Mircea Ifrim (Grupul Parlamentar al PRM)  şi doamna dep.dr.Ana Florea (Grupul Parlamentar al Minorităţilor Naţionale).


Spitalele clinice ca şi alte unităţi sanitare în care se desfăşoară activităţi de învăţământ medical şi farmaceutic au cheltuieli suplimentare, iar Ministerul Sănătăţii şi Familiei este răspunzător de politica sanitară.



3.
Art.I, pct.5, art.14 alin.(1)
“(1) Finanţarea spitalelor publice se asigură din veniturile realizate în raport cu serviciile medicale furnizate pe baza contractelor încheiate cu casele de asigurări de sănătate, de la bugetul de stat, de la bugetele locale, din asocieri investiţionale în profil medical sau medico-social, din donaţii şi sponsorizări, precum şi din veniturile obţinute de la persoanele fizice şi juridice, în condiţiile legii.”
Se propune să se introducă un text ca pct.2, în legea de aprobare, cu următorul cuprins:

“ 2. La articolul I punctul 5 alineatul (1) al articolului 14 va avea următorul cuprins:

“(1) Finanţarea spitalelor publice se asigură, în funcţie de gradul de competenţă al asistenţei medicale, având un nivel superior şi prioritate unităţile sanitare în care se desfăşoară activităţi de învăţământ superior medico-farmaceutic, din veniturile realizate în raport cu serviciile medicale furnizate pe baza contractelor încheiate cu casele de asigurări de sănătate, de la bugetul de stat, de la bugetele locale, din asocieri investiţionale în profil medical sau medico-social, din donaţii şi sponsorizări, precum şi din veniturile obţinute de la persoanele fizice şi juridice, în condiţiile legii.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.Ion Burnei (Grupul Parlamentar al PSD ) .


Idem.


În cursul dezbaterilor din comisie nu s-au înregistrat amendamente respinse.

                   PREŞEDINTE,                                                                                                             SECRETAR,

DEP.ACAD.PROF.DR.MIRCEA IFRIM                                                                         DEP.FARM.ION BURNEI

Întocmit de experţii parlamentari:

Ana Georgescu

Gheorghe Marinescu

